1.

Artikel 13 affattes således: a) Stk. 5 bliver til stk. 3; b) Stk. 3 bliver til stk. 4 og erstattes af følgende: »4. Medlemsstaterne modtager et fast beløb på 4 000 EUR for hver ▐ person, som genbosættes i overensstemmelse med en af de kategorier, der skal fastsættes i de fælles årlige EU-prioriteringer, jf. stk. 6 og 7 , for så vidt angår geografiske regioner og nationaliteter. ▐ Følgende kategorier af sårbare grupper af flygtninge betragtes som fælles årlige EU-prioriteringer, uanset de årlige prioriteringer i stk. 6 og 7 for geografiske regioner og nationaliteter: — børn og kvinder, der er i fare, navnlig på grund af psykisk, fysisk eller seksuel vold eller udnyttelse — uledsagede mindreårige, for hvem det gælder, at genbosættelse er i deres bedste interesse, i overensstemmelse med EU's charter om grundlæggende rettigheder og FN's konvention om barnets rettigheder — personer med et alvorligt behov for lægehjælp, som kræver særbehandling, navnlig tilfælde som kun kan behandles, efter at genbosættelse har fundet sted — personer, der har overlevet vold og tortur — personer, der har behov for omgående genbosættelse eller nødgenbosættelse af juridiske årsager eller af beskyttelseshensyn.« c) Følgende stykke indsættes: »4a. De medlemsstater, der for første gang søger om midler i henhold til denne artikel, modtager et fast beløb på 6 000 EUR for hver genbosat person i det første kalenderår og 5 000 EUR i det andet. I de følgende år udgør det faste beløb 4 000 EUR for hver genbosat person. Det supplerende beløb, de nye deltagende medlemsstater modtager i de første to år, investeres i udviklingen af et bæredygtigt genbosættelsesprogram.« d) Stk. 4, bliver til stk. 5, og affattes således: »5. Når en medlemsstat genbosætter en person, som falder ind under mere end en af de kategorier, der er nævnt i de fælles årlige EU-prioriteringer for genbosættelse, jf. stk. 6 og 7 , modtager den kun én gang et fast beløb for denne person.« e) Stk. 6, affattes således: »6. For at opfylde denne beslutnings målsætninger om at gøre genbosættelse til et effektivt beskyttelsesinstrument fastlægger Kommissionen ▐ de fælles årlige EU-prioriteringer for genbosættelse ved hjælp af delegerede retsakter i overensstemmelse med artikel 52a, og med forbehold af betingelserne i artikel 52b og 52c .« f) Følgende stykker tilføjes: »7. I tilfælde af uforudsete krisesituationer, der fordrer en hurtig opdatering af de fælles årlige EU-prioriteringer for genbosættelse, finder proceduren i artikel 52d anvendelse på delegerede retsakter, der er vedtaget i henhold til denne artikel. 8. Senest tyve kalenderdage efter meddelelsen af Kommissionens beslutning om fastsættelse af de fælles årlige EU-prioriteringer for genbosættelse i overensstemmelse med stk. 6 og 7, forelægger medlemsstaterne Kommissionen et skøn over, hvor mange personer de vil genbosætte i henhold til den beslutning i løbet af det følgende kalenderår. Kommissionen underretter Europa-Parlamentet og Rådet herom . 9. Resultaterne og virkningen af det finansielle incitament til genbosættelse i henhold til de fælles årlige EU-prioriteringer beskrives af medlemsstaterne i den rapport, der er nævnt i artikel 50, stk. 2, og af Kommissionen i den rapport, der er nævnt i artikel 50, stk. 3.«